
Pirkimo sąlygų 2 priedas
	PREKIŲ VIEŠOJO PIRKIMO–PARDAVIMO SUTARTIES PROJEKTAS


2026 m                    mėn.        d.
Vilnius

	1. Pirkėjas - Generolo Jono Žemaičio Lietuvos karo akademija, atstovaujama štabo viršininko plk. Deniso Starikovičiaus, vadovaudamasis Generolo Jono Žemaičio Lietuvos karo akademijos viršininko 2026 m. vasario 26 d. įsakymu Nr. V-174 ,,Dėl įgaliojimų suteikimo“, 1.5.17. papunkčiu suteiktu įgaliojimu.

	2. Mokėtojas – Generolo Jono Žemaičio Lietuvos karo akademija.
3. Gavėjas – Generolo Jono Žemaičio Lietuvos karo akademija.

	4. Pardavėjas – 

	5. Subteikėjas – 

	6. Pirkimo objektas:
6.1. Pardavėjas įsipareigoja Sutartyje nustatytomis sąlygomis, laikydamasis teisės aktuose įtvirtintų reikalavimų, parduoti ir pristatyti Pirkėjui Maitinimo elementus (toliau – Prekės), atitinkančius Sutarties 1 priede „Prekių techninė specifikacija“ (toliau – 1 priedas) pateiktas technines specifikacijas ir kitus Sutartyje nurodytus reikalavimus.
6.2. Įsigyjamas prekių kiekis nurodytas Sutarties 2 priede „Prekių kiekiai ir įkainiai/kaina“ (toliau – 2 priedas).

	7. Kainodaros taisyklės:

	7.1. Fiksuoto įkainio kainodara.
	7.1.1. Pradinės Sutarties vertė yra 6 198,35 Eur (šeši tūkstančiai šimtas devyniasdešimt aštuoni eurai 35 ct.) be PVM.
7.1.2. PVM sudaro (21 proc.) 1301,65 Eur (vienas tūkstantis trys šimtai vienas euras 65 ct.).
7.1.3. Sutarties kaina yra 7 500,00 Eur (septyni tūkstančiai penki šimtai eurų 00 ct.)  su PVM.
7.1.4. Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Prekių įsigijimui Tiekėjo pasiūlyme nurodytais įkainiais be PVM. 
7.1.5. Pirkėjas perka Prekes Sutarties 2 priede nurodytais įkainiais, neviršijant bendros Sutarties kainos. Sutarties 2 priede nurodytas Prekių kiekis gali būti keičiamas (didėti ar mažėti). Į prekių kainą įeina visi mokesčiai ir visos Pardavėjo išlaidos (transportavimo, pristatymo, iškrovimo bei visos kitos išlaidos, galinčios turėti įtakos kainai ar galinčios atsirasti vykdant Sutartį).   

	8. Kainos peržiūra:

	8.1. Sutarties kaina ar įkainis peržiūrimi, kai pasikeičia Prekėms taikomas PVM tarifas.
8.2. Pirkėjas neįsipareigoja nupirkti Prekių už Sutarties specialiosios dalies 7.1.1. punkte nurodytą Sutarties maksimalią kainą.
8.3. Bet kuri Sutarties šalis Sutarties galiojimo metu turi teisę vieną kartą inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos.
8.4. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius.
8.5. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl  įkainių perskaičiavimo.
8.6. Nauji įkainiai apskaičiuojami pagal formulę:
, kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo);
a1 – perskaičiuotas (pakeistas) įkainis (Eur be PVM);
k – Pagal vartotojų kainų indeksą apskaičiuotas Vartojimo prekių ir paslaugų  kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
, (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas „Vartojimo prekės ir paslaugos“;
Indpradžia – laikotarpio pradžios datos (mėnesio) vartojimo prekių ir paslaugų indeksas „Vartojimo prekės ir paslaugos“. Pirmojo perskaičiavimo atveju laikotarpio pradžia (mėnuo) yra Sutarties sudarymo mėnuo. 
8.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio;
8.8. Jeigu pagal vartotojų kainų indeksą apskaičiuotas Vartojimo prekių ir paslaugų kainų pokytis (k), apskaičiuotas kaip nustatyta 8.5 punkte, viršija 30 procentų nuo pradinės Sutarties kainos Sutarties pasirašymo dieną, paslaugų įkainis bus perskaičiuojamas maksimaliu 30 procentų pokyčiu.

	9. Prekių teikimo vieta ir sąlygos:
9.1. Prekės turi būti pristatytos adresu: Generolo Jono Žemaičio Lietuvos karo akademija, Šilo g. 5A, LT-10322 Vilnius. 
9.2. Prekės yra priimamos pasirašius paslaugų priėmimo-perdavimo aktą. 
9.3. Pardavėjas įsipareigoja pristatyti Sutarties 1 priede nurodytas prekes ne vėliau kaip per 10 (dešimt) dienų nuo kiekvieno užsakymo pateikimo dienos raštu pardavėjo 16. punkte nurodytais kontaktais. Užsakymai laikomi gautais po 24 (dvidešimt keturių) valandų nuo užsakymo pateikimo.

	10. Mokėjimas – už pristatytas Sutarties ir juos prieduose nustatytus reikalavimus atitinkančias Prekes Pirkėjas apmoka per 30 dienų nuo sąskaitos gavimo dienos. Vykdant Sutartį, PVM sąskaitos faktūros turi būti teikiamos naudojantis informacinės sistemos SABIS priemonėmis, nurodant Pirkėją, Sutarties numerį ir datą. Jeigu Pardavėjas nepateikia sąskaitos informacinės sistemos SABIS priemonėmis, Pirkėjas turi teisę neatlikti mokėjimo.

	11.  Garantijos terminas – Pardavėjo pristatytų prekių kokybės garantijos terminas – 12 (dvylika) mėnesių nuo prekių pristatymo dienos ir sąskaitos pasirašymo datos. Sąskaita laikoma ir prekių perdavimo–priėmimo aktu. Per garantijos terminą atsiradusius trūkumus Pardavėjas turi ištaisyti arba pakeisti Prekę nauja ne vėliau kaip per 5 darbo dienas nuo pranešimo apie trūkumus gavimo dienos.

	12. Netesybos:
12.1.  Už vėlavimą pristatyti Prekes – 0,1 proc. per dieną nuo nepristatytų Prekių vertės;
12.2.  Už pavėluotą kokybės trūkumų ištaisymą – 0,1 proc. per dieną nuo Prekių, kurių trūkumai neištaisyti, vertės;
 12.3. Už Sutarties nutraukimą dėl Pardavėjo kaltės – 7 proc. maksimalios Sutarties kainos be PVM (išskyrus, kai Sutartis yra nutraukiama pagal 13.1.3 papunktį).
12.4. Už pavėluotą atsiskaitymą už Prekes – palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą;
12.5. Nutraukus Sutartį 13.1.3. pagrindu – 15 proc. maksimalios Sutarties kainos be PVM;
12.6. Pažeidus 14.1 papunktį – 10 proc. dydžio maksimalios Sutarties vertės/pasiūlymo kainos be PVM;
Šalis nėra laikoma atsakinga už įsipareigojimų nevykdymą, jei įrodo, kad tai įvyko dėl nenugalimos jėgos aplinkybių.

	13. Sutarties nutraukimas:
13.1. Informavęs prieš 7 dienas Pirkėjas gali Sutartį nutraukti vienašališkai dėl Pardavėjo kaltės, kai:
13.1.1. Pardavėjas vėluoja suteikti Sutarties ar 1 priedo reikalavimus atitinkančias Prekes 10 dienų arba informuoja, kad Prekių neteiks.
13.1.2. Pardavėjas netinkamai vykdo ar nevykdo garantinių įsipareigojimų.
13.1.3. Paaiškėja Viešųjų pirkimų įstatymo 90 straipsnio 1 dalyje ar Viešųjų pirkimų, atliekamų gynybos ir saugumo srityje, įstatymo 54 straipsnio 1 dalyje nurodytos aplinkybės arba Pardavėjas neteikia dokumentų įsitikinti, kad šios sąlygos egzistuoja.
13.1.4. Pardavėjas yra įtraukiamas į Nepatikimų ar Melagingą informaciją pateikusių tiekėjų sąrašus arba Pardavėjas ar jo teikiamos Paslaugos ar tiekiami daiktai kelia grėsmę nacionaliniam saugumui.
13.1.5. Pirkėjui dėl objektyvių priežasčių Prekės  tampa nebereikalingos.
13.1.6. Pardavėjo atžvilgiu yra pradedama likvidavimo, restruktūrizavimo arba bankroto procedūra.
13.2. Sutartis taip pat gali būti nutraukta raštišku Šalių sutarimu.
13.3. Bet kuri Sutarties šalis vienašališkai gali nutraukti Sutartį, jei nenugalimos jėgos aplinkybės trunka ilgiau nei 30 (trisdešimt) kalendorinių dienų.

	14. Kitos sąlygos
14.1. Šalys privalo užtikrinti, kad informacija įskaitant asmens duomenis, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. Pardavėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktuose ir Sutartyje numatytus atvejus.
14.2. Esminiu Sutarties pažeidimu laikomi šiame punkte nurodyti atvejai:
14.2.1. Pardavėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
14.2.2. Pardavėjas pažeidžia nuostatas dėl Sutarties vykdymui pasitelkiamų naujų subtiekėjų ir (ar specialistų) / esamų subtiekėjų ir (ar) specialistų keitimo.
14.2.3. Pardavėjas vėluoja pristatyti Prekes daugiau kaip 5 (penkias) darbo dienas nuo Sutarties 9 punkte nustatyto termino;
14.2.4. paaiškėja, kad yra aplinkybė, atitinkanti bent vieną iš VPĮ 45 straipsnio 21 dalyje išvardintų sąlygų. 
14.2.5. Pardavėjas per 10 darbo dienų nuo prašymo gavimo dienos iš Pirkėjo nepateikia prašomų dokumentų nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21¹  dalyje.
14.2.6. paaiškėja, kad naudojamų Prekių kilmė yra iš valstybių ar teritorijų, nurodytų Viešųjų pirkimų įstatymo (toliau – VPĮ) 92 straipsnio 15 dalyje įvardytame sąraše.
14.2.7. paaiškėja, kad Pardavėjas, jo subtiekėjai, ūkio subjektai, kurių pajėgumais remiamasi, sutarties vykdymo metu naudojamos Prekės (įskaitant jos sudedamąsias dalis) gamintojas ar juos kontroliuojantys asmenys yra registruoti (juridiniai asmenys), yra nuolat gyvenantys (fiziniai asmenys) valstybėse ar teritorijose, nurodytose VPĮ 92 straipsnio 15 dalyje įvardytame sąraše.
14.2.8. paaiškėja, kad Pardavėjas vykdant Sutartyje numatytus įsipareigojimus pasitelkia priešiškų valstybių piliečių (darbuotojų, subtiekėjų ir kt.), kai jiems reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, Prekes pristatantys, montuojantys, trūkumus šalinantys ar garantinę priežiūra vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. Šis punktas netaikomas, kai asmuo yra oficialus šių valstybių atstovas vykdantis įsipareigojimus, kylančius iš tarptautinių sutarčių, taip pat išimtinius atvejus, kai siekdami užtikrinti krašto apsaugos sistemos (toliau – KAS) institucijoms priskirtų uždavinių ir funkcijų įgyvendinimą, Lietuvos Respublikos krašto apsaugos ministerijos vadovybė (krašto apsaugos ministras, krašto apsaugos viceministrai, Krašto apsaugos ministerijos kancleris) raštu priima sprendimą dėl nurodytų asmenų įleidimo į Lietuvos Respublikos krašto apsaugos ministerijos ir KAS institucijų (išskyrus Lietuvos kariuomenę ir Antrąjį operatyvinių tarnybų departamentą prie Krašto apsaugos ministerijos (toliau – AOTD)) valdomas karines teritorijas, o Lietuvos kariuomenės vadas – dėl patekimo į Lietuvos kariuomenės valdomas karines teritorijas, AOTD direktorius – dėl patekimo į AOTD valdomas teritorijas.
14.2.9. paaiškėja, kad Pardavėjas Sutarties vykdymo metu nesilaiko Tiekėjų etikos kodekso (https://vpt.lrv.lt/media/viesa/saugykla/2024/1/w2fscibRf-4.pdf) toliau – Kodeksas) 49 punkto nuostatų, t. y. vykdo veiklos karinę agresiją prieš Ukrainą vykdančiose šalyse ar (ir) yra įmonių grupės, kurios bet kuris narys, vykdo veiklą karinę agresiją prieš Ukrainą vykdančiose šalyse, nariu ir (ar) dalyvauja tokios įmonių grupės veikloje per savo vadovą, kito valdymo ar priežiūros organo narius ar kitą asmenį (kitus asmenis), turintį (turinčius) teisę atstovauti Pardavėjui ar jį kontroliuoti, jo vardu priimti sprendimą, sudaryti sandorį, asmenį (asmenis), turintį (turinčius) teisę surašyti ir pasirašyti Pardavėjo finansinės apskaitos dokumentus arba remiasi pajėgumais ir (ar) sudaro subtiekimo sutartį (-čių) su subtiekėju (-ais) netenkinančiu (-ais) šios sąlygos arba Pardavėjas neužtikrina, kad anksčiau minėtų Kodekso nuostatų laikytųsi visi Pardavėjo pasitelkti tretieji asmenys (subtiekėjai ar kiti ūkio subjektai, kurių pajėgumais Pardavėjas remiasi). Šio punkto nuostatos netaikomos, jeigu Pardavėjas nedelsiant informuoja Pirkėją apie Sutarties galiojimo metu atsiradusias aplinkybes, susijusias su Pardavėjo elgesio neatitikimu bet kuriai Kodekso ar kitų viešųjų interesų apsaugai skirtų teisės aktų nuostatai ir Sutarties vykdymo metu Pardavėjui pažeidus Kodekso nuostatas Pirkėjas priima sprendimą leisti Pardavėjui pašalinti nustatytus pažeidimus (išskyrus nusikaltimų, kitų šiurkščių teisės aktų pažeidimų atvejais) per Pardavėjo nustatytą protingą terminą bei Pardavėjas nustatytu terminu pažeidimą pašalina.
14.3. Sutartis sudaryta ir turi būti aiškinama pagal Lietuvos Respublikos teisę. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo buveinės vietą.
14.4. Pardavėjas, vykdydamas Sutartį, įsipareigoja laikytis šių aplinkosauginių reikalavimų: 
Vadovaujantis LR aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4. p. reikalavimai: Prekės pristatomos ne piko metu (darbo dienomis nuo 9:00 val. iki 11:00 val. ir nuo 13:00 val. iki 16:00 val., išskyrus penktadienį – nuo 13:00 val. iki 15:00 val. ir trumpiausiais galimais maršrutais. Prekės negali būti pristatomos nedarbo (švenčių dienos, šeštadienis ir sekmadienis) dienomis ir nedarbo valandomis. Prekės, pristatytos nedarbo dienomis arba nedarbo valandomis nebus priimamos.
14.5. Sutartis įsigalioja nuo jos pasirašymo momento ir galioja 24 (dvidešimt keturis) mėnesius arba kol bus pasiekta Sutarties maksimali kaina, priklausomai nuo to, kas įvyksta anksčiau, o finansinių ir garantinių įsipareigojimų atžvilgiu – iki visiško sutartinių įsipareigojimų įvykdymo.

	15. Pirkėjo atstovas (-ai): 
15.1. atsakingas už Sutarties vykdymą ir prekių priėmimą - Sandėlių sk. logistas Edmondas Katinauskas, tel. Nr. +370 650 03 691, el. paštas edmondas.katinauskas@mil.lt
15.2. atsakingas už Sutarties ir pakeitimų paskelbimą – Jolanta Paldūnienė, 
el. paštas – jolanta.palduniene@mil.lt  
15.3. atsakingas už sutarties vykdymo kontrolę: APPS skyrius., el. paštas lka.sutartys@mil.lt
16. Pardavėjo atstovas – 


	17. Sutarties priedai:
17.1. 1 priedas „Techninė specifikacija“, 1 lapas;
17.2. 2 priedas „Prekių kiekiai ir įkainiai/kaina“, 1 lapas.

	18. Sutarties Šalių parašai ir rekvizitai:
	18.1. Pirkėjas
	

	Generolo Jono Žemaičio Lietuvos karo akademija
Šilo g. 5A, LT-10322 Vilnius
Kodas – 211959040
PVM mokėtojo kodas - LT119590416
Sąskaitos numeris: LT844040063610000973
Bankas -Lietuvos Respublikos finansų ministerija
	

	18.2. Pardavėjas

	






PIRKĖJAS					PARDAVĖJAS
Generolo Jono Žemaičio 			
Lietuvos karo akademija			  			
Štabo viršininkas	
plk. Denisas Starikovičius








































2026 m.                          d.
Sutarties Nr.
                     		1 priedas

TECHNINĖ SPECIFIKACIJA

	Eil. Nr.
	Pirkimo objekto pavadinimas
	Pirkimo objekto techniniai reikalavimai
 (įrašomi esminiai techniniai duomenys (pvz. prekės dydžio matmenys, su galimais nuokrypiais „nuo“ „iki“, prekės medžiaginė sudėtis, kiti būtini specifiniai techniniai parametrai, paslaugoms keliami reikalavimai, darbų apimtys, nurodoma ar į prekės kainą turi būti įskaičiuotas prekės atvežimas, jos montavimas  ir kt.)

	1.

	Maitinimo elementai
	1.1. Elektrocheminė struktūra – ličio, baterijų dydžiai:
· 1/2AA (įtampa – 3,6 V);
· AAA (įtampa – 1,5 V);
· AA (įtampa – 1,5 V);
· CR3032 (įtampa – 3 V);
· CR123A (įtampa – 3 V);
· 9V „Krona“ (įtampa – 9 V).
1.2. Elektrocheminė struktūra – šarminė, baterijos dydis:
· LR626 (įtampa – 1,5 V).



PIRKĖJAS	                                                                 PARDAVĖJAS 
Generolo Jono Žemaičio   	     		
Lietuvos karo akademijos                                             
Štabo viršininkas                                                           
plk. Denisas Starikovičius		















2026 m.                       d. 
Sutarties Nr.
                     		2 priedas

PREKIŲ KIEKIAI IR ĮKAINIAI/ KAINA

	Eil. Nr.
	Pirkimo objekto pavadinimas
	Mato vienetas
	Preliminarus numatomas įsigyti prekių kiekis 
(24 mėn.)
	Vnt. kaina EUR 
(be PVM)
	Vnt. kaina EUR
 (su PVM)

	1
	2
	3
	4
	5
	6 

	1.
	Maitinimo elementai 
1/2AA (įtampa – 3,6 V);
	Vnt.
	560
	
	

	2.
	Maitinimo elementai 
AAA (įtampa – 1,5 V);
	Vnt.
	100
	
	

	3.
	Maitinimo elementai 
AA (įtampa – 1,5 V);
	Vnt.
	420
	
	

	4.
	Maitinimo elementai 
CR3032 (įtampa – 3 V);
	Vnt.
	50
	
	

	5.
	Maitinimo elementai 
CR123A (įtampa – 3 V);
	Vnt.
	660
	
	

	6.
	Maitinimo elementai 
9V „Krona“ (įtampa – 9 V).
	Vnt.
	30
	
	

	7.
	Maitinimo elementai 
LR626 (įtampa – 1,5 V).
	Vnt.
	90
	
	



PIRKĖJAS	                                                                		 PARDAVĖJAS
Generolo Jono Žemaičio   	     		
Lietuvos karo akademijos                                             
Štabo viršininkas                                                           
plk. Denisas Starikovičius		

